Beredskabscenter Hjørring fik hurtigt ilden under kontrol, og der var ingen fare for, at ilden skulle bredde sig til selv klostret. - To kreaturer er indebrændte, og to andre skal sandsynligvis aflives, siger indsatsleder Jesper Ludvigsen fra Beredskabscenter Hjørring. Det lykkedes ejeren og brandfolkene at redde omkring 40 dyr ud af den brændende bygning. Ilden opstod ved en møgspreder, som blev brugt inde i stalden til at snitte halm. Der er formentlig en gnist fra en sten, som har tændt ild i halmen.

Referat:
Flere dyr er blevet aflivet efter, at der sidst på eftermiddagen udbrød brand i en staldbygning til Vrejlev Kloster.